CELEX: 62020CA0045
Language: hu
Date: 2021-10-14 00:00:00
Title: C-45/20. és C-46/20. sz. egyesített ügyek: a Bundesfinanzhof [Németország] előzetes döntéshozatal iránti kérelmei) – E kontra Finanzamt N (C-45/20) és Z kontra Finanzamt G (C-46/20: A Bíróság (nyolcadik tanács) 2021. október 14-i ítélete (Előzetes döntéshozatal – Hozzáadottérték-adó (héa) – 2006/112/EK irányelv – A 167. cikk, a 168. cikk a) pontja, a 250. cikk és a 252. cikk – Az előzetesen megfizetett adó levonása – Ingatlan – Irodahelyiség – Fotovoltaikus berendezés – A levonásra jogosító, felhasználására vonatkozó döntés – A felhasználásra vonatkozó döntés közlése – A levonási jog gyakorlására nyitva álló jogvesztő határidő – A felhasználásra vonatkozó döntés közlésének hiányában az adóalany magánvagyonában való felhasználás vélelme – A semlegesség elve – A jogbiztonság elve – Az egyenértékűség és az arányosság elve)

2021.12.13.   
            
            
               HU
            
            
               Az Európai Unió Hivatalos Lapja
            
            
               C 502/7
            
         
      A Bíróság (nyolcadik tanács) 2021. október 14-i ítélete (a Bundesfinanzhof [Németország] előzetes döntéshozatal iránti kérelmei) – E kontra Finanzamt N (C-45/20) és Z kontra Finanzamt G (C-46/20)
      (C-45/20. és C-46/20. sz. egyesített ügyek) (1)
      
      (Előzetes döntéshozatal - Hozzáadottérték-adó (héa) - 2006/112/EK irányelv - A 167. cikk, a 168. cikk a) pontja, a 250. cikk és a 252. cikk - Az előzetesen megfizetett adó levonása - Ingatlan - Irodahelyiség - Fotovoltaikus berendezés - A levonásra jogosító, felhasználására vonatkozó döntés - A felhasználásra vonatkozó döntés közlése - A levonási jog gyakorlására nyitva álló jogvesztő határidő - A felhasználásra vonatkozó döntés közlésének hiányában az adóalany magánvagyonában való felhasználás vélelme - A semlegesség elve - A jogbiztonság elve - Az egyenértékűség és az arányosság elve)
      (2021/C 502/10)
      Az eljárás nyelve: német
      
         A kérdést előterjesztő bíróság
      
      Bundesfinanzhof
      
         Az alapeljárás felei
      
      
         Felperesek: E (C-45/20), Z (C46/20)
      
         Alperesek: Finanzamt N (C-45/20), Finanzamt G (C-46/20)
      
         Rendelkező rész
      
      A 2009. december 22-i 2009/162/EU tanácsi irányelvvel módosított, a közös hozzáadottértékadó-rendszerről szóló, 2006. november 28-i 2006/112/EK tanácsi irányelv 168. cikkének a) pontját annak 167. cikkével összefüggésben úgy kell értelmezni, hogy azzal nem ellentétesek a nemzeti bíróság által oly módon értelmezett nemzeti rendelkezések, hogy amennyiben az adóalanynak joga van úgy dönteni, hogy valamely eszközt a vállalkozása vagyonának körében használ fel, és amennyiben legkésőbb az éves forgalmiadó-bevallás benyújtására jogszabályban előírt határidő lejártakor a hatáskörrel rendelkező nemzeti hatóságot nem hozták olyan helyzetbe, hogy kifejezett döntés vagy kielégítő valószínűsítő körülmények révén megállapítsa ezen eszköz ilyen felhasználását, e hatóság megtagadhatja az említett eszköz utáni hozzáadottérték-adó levonásához való jogot annak megállapításával, hogy az eszközt az adóalany magánvagyona körében használták fel, kivéve ha azon konkrét jogi rendelkezések alapján, amelyek szerint e lehetőség gyakorolható, úgy tűnik, hogy az nem felel meg az arányosság elvének.
      
         (1)  HL C 191., 2020.6.8.